 “Хисләрем ташыган бер мәл бу...” (Факия Шәрәфетдинова шигырьләре)

	Факия Шәрәфетдинова (Заһидуллина) Арча районы Яңа Кырлай авылында туа. Казан медицина техникумының "Теш технигы-ортопеды" әзерләүче факультетын тәмамлый. 1971нче елдан алып, лаеклы ялга чыкканчы 36 ел Арча үзәк хастахәнәсендә югары категорияле теш технигы-ортопеды булып эшли. 	 Шигырьләре “Арча хәбәрләре”, “Акчарлак”, “Шәһри Казан” гәҗитләрендә һәм “Сөембикә” журналында басылып килә. 2012 нче елда “Күңелем кылларына кагылма...”  исемле китабы, “Каурый каләм” иҗат берләшмәсенең “Шигьри тәлгәшләр” җыентыгында, Г.Тукайның 130 еллыгына багышланган “Ятимлеге аның - язмыштандыр, бөеклеге ләкин - халыктан!” исемле җыентыкта һәм “Без бит-Арча яклары” Арча төбәге әдипләре иҗаты” дигән 1-4 сыйныф укучылары өчен хрестоматия китабында (“Мәгариф-Вакыт” нәшрияты) шигырьләре дөнья күрде. Берничә шигырен республикабызның танылган композиторы Рамил Курамшин (“Мин-бәхетле”, “Туган телем!”,”Синең өчен генә бу җырым”) көйгә дә салды. Бүген ул туган якның гүзәл табигатеннән илһам алып,эш сөючән халкы белән горурланып, иҗатка рухланып Арча шәһәрендә гомер итә.   
	Факия ШӘРӘФЕТДИНОВА	
Матбугат.ру

	№ --- | 05.02.2018	


